De erschte Synagogn z Ichhahausa is scho 1687 entstandn. Anno 1781 is de Synagogn duach an Neibau im schwäbischn Stui dasetzt worn, woarscheinli vom Kirabaumoasta Joseph Dossenberger. Ob 1938 is s ois Loga vo da Wehrmocht zweckentfremdet worn. Vo 1958 bis Summa 1985 hod d Gmoa s Objekt ois Feiawehrhaus vawendt. Dem Aktionskreis Synagoge Ichenhausen e.xa0V. is z vadanga, dass d Synagogn vo 1984 bis 1987 authentisch saniad worn is. Heit is s a Haus vo da Begegnung. Im oban Stock gibts a ständige Ausstejung iwa s Landjudndum.